**ŽAIDIMO „MILKA pasidalink švelnumu“**

**TAISYKLĖS**

1. **Bendrosios taisyklės**
	1. UAB „SANITEX“, juridinio asmens kodas110443493, (toliau – Organizatorius) organizuojamas žaidimas „MILKA pasidalink švelnumu“ (toliau – Žaidimas) vyksta nuo 2022 m. vasario 1 d. iki 2022 m. kovo 8 d. (imtinai).
	2. Žaidimo užsakovas – UAB „Mondelez Baltic“ (toliau – Užsakovas).
	3. Norint dalyvauti ir laimėti Žaidimo prizus, bet kurioje prekybos vietoje Lietuvos Respublikos teritorijoje, Žaidimo metu reikia prekės Ženklo „Milka“ (toliau – Milka) produkciją, nurodytą šių taisyklių 3 punkte, už ne mažesnę nei 3,00 Eur sumą ir registruotis užpildant registracijos formą tinklapyje [www.mondelezpromo.com](http://www.mondelezpromo.com).
	4. Apie prizų laimėjimą dalyvis sužino iš karto po registracijos tinklapyje [www.mondelezpromo.com](http://www.mondelezpromo.com), taip pat organizatorius dalyviui gali pranešti tuo telefonu numeriu arba elektroniniu paštu, nurodytu registracijos anketoje tinklapyje [www.mondelezpromo.com](http://www.mondelezpromo.com). Laimėtojai taip pat gali būti skelbiami svetainėje [www.mondelezpromo.com](http://www.mondelezpromo.com).
	5. Žaidime užregistruotus pirkimo čekius ar sąskaitas būtina saugoti iki Žaidimo pabaigos ir privaloma pateikti atsiimant prizus. Organizatorius turi teisę neišduoti Žaidimo dalyviui prizo, jei jis nepateikia pirkimo dokumento.
	6. Informacija apie Žaidimą skelbiama interneto svetainėje [www.mondelezpromo.com](http://www.mondelezpromo.com).
	7. Dalyvaudami Žaidime dalyviai sutinka, kad Žaidimo Organizatorius tvarkytų ir naudotų jų asmens duomenis kaip nurodyta šiose taisyklėse, taip pat sutinka laikytis nurodytų taisyklių ir organizatorių sprendimų.
2. **Žaidimo prizai**
	1. Žaidimų prizai (toliau kiekvienas atskirai – Prizas, o visi kartu – prizai):

2.1.1. momentiniai prizai - 200 vnt. pledų, 2000 vnt. L‘OCCITANE lūpų balzamų;

2.1.2. pagrindinis prizas - 1 vnt. kavos aparatas NIVONA NICR 825.

* 1. Prizai į kitus prizus ar į piniginį ekvivalentą nekeičiami.
1. **Žaidime dalyvaujančios prekės**

3.1. Žaidimo prekės, kurias įsigyjant galima dalyvauti žaidime - Milka šokoladai ir saldainių dėžutės, parduodami prekybos vietose Lietuvos Respublikos teritorijoje:

|  |  |
| --- | --- |
| 7622210489234 | Milka Collage Fruits 93g |
| 7622400005190 | Milka Happy Cows 100g |
| 3045140105502 | Milka Alpine Milk 100g |
| 4025700001962 | Milka White 100g |
| 5998711723491 | Milka Toffee 100g |
| 7622300719654 | Milka Caramel 100g |
| 7622201107284 | Milka Almond 90g |
| 7622210078131 | Milka Daim 100g |
| 7622210369444 | Milka Bubbly Milk 90g  |
| 7622210369543 | Milka Bubbly White 95g  |
| 3045140118502 | Milka Wholenut 100g |
| 4025700001023 | Milka Broken Hazelnut 100g |
| 7622210442086 | Milka Chips Ahoy 100g |
| 7622210078100 | Milka Oreo cookies 100g |
| 7622210953681 | Milka Choco Oreo cookies 100g |
| 7622201121068 | Milka White Oreo cookies 100g |
| 7622210826053 | Milka Sandwich Oreo 92g  |
| 7622210217196 | Milka 250g Bubbly Caramel  |
| 7622300465674 | Milka 250G Whole Nuts |
| 7622300200237 | Milka 250G Alpen Milk |
| 7622210248671 | Milka 250g Choco Jelly |
| 7622210703521 | Milka 280g Triolade |
| 7622400904608 | Milka 300g Crispy Yoghurt |
| 7622300313357 | Milka 300G Toffee Whole Nuts |
| 7622210240200 | Milka 300g Oreo |
| 7622210604187 | Milka 276g Peanut caramel  |
| 7622201773540 | Milka 300g Choco & Wafer |
| 7622210683168 | Milka 300g Strawberry Cheesecake LED |
| 7622201819552 | Milka Delicate Dark Alpine Milk 85g |
| 7622201819170 | Milka Delicate Dark Almond 85g |
| 7622201819408 | Milka Delicate Dark Salted Caramel 85g |
| 7622210597335 | I Love Milka 110g Hazelnut  |
| 7622210653062 | Milka Moments Mix 97g |
| 7622210653147 | Milka Moments Oreo 92g |
| 7622210656087 | Milka Moments Toffee Whole Nut 97g |
| 7622210711472 | Milka Mix Single 138g |
| 7622210283276 | Milka MAM Vanilla 330g |
| 7622210283245 | Milka MAM Happy Cows 330g |

3.2. Žaidimo prekių, kurias įsigyjant galima dalyvauti Žaidime, skaičius neribojamas.

1. **Žaidimo eiga**
	1. Registracijos į Žaidimą laikotarpiu, t. y., nuo 2022 m. vasario 1 d. iki 2022 m. kovo 8 d. (imtinai), jame norintys dalyvauti asmenys vienu pirkimu turi nusipirkti bet kurias Žaidimo prekes, nurodytas Taisyklių 3 punkte viso už ne mažesnę kaip 3,00 (trys Eur) sumą bet kurioje prekybos vietoje visoje Lietuvos Respublikos teritorijoje, išsaugoti pirkimo dokumentą (kvitą ar sąskaitą) (toliau – Pirkimo dokumentas), ir nuo 2022 m. vasario 1 d. 00.01 val. iki 2022 m. kovo 8 d. 23:59 val. užsiregistruoti puslapyje [www.mondelezpromo.com](http://www.mondelezpromo.com), užpildant registracijos formą.
	2. Registracijos formoje nurodomas vardas, pavardė, Žaidimo dalyvio telefono numeris bei pirkimo kvito ar sąskaitos numeris. Registracijos metu įkeliama aiškiai matoma pirkimo dokumento kopija. Jei pirkimo dokumentas neatitinka šiose Taisyklėse nurodytų sąlygų, prizas nėra išduodamas.
	3. Sėkmingai užsiregistravus Žaidime, Žaidimo dalyvis iš karto po registracijos gali sužinoti, ar laimėjo momentinį Prizą. Apie tai informacija parodoma ekrane atlikus registraciją. Kiekvienas užregistruotas Žaidimo pirkimo dokumentas dalyvauja momentiniame žaidime ir pagrindinio prizo žaidime.
	4. Ne vėliau kaip per 5 dienas po registracijos pabaigos, t. y. ne vėliau kaip 2022 m. kovo 13 d., atsitiktine tvarka išrenkamas pagrindinio Prizo laimėtojas.
2. **Prizų įteikimas**
	1. Apie laimėtą momentinį prizą dalyvis informuojamas iš karto po registracijos puslapyje [www.mondelezpromo.com](http://www.mondelezpromo.com). Dėl laimėto pagrindinio prizo perdavimo Organizatorius su prizų laimėtoju susisiekia skambučiu arba trumpąja žinute Žaidime registruotu telefono numeriu. Atsiimant prizus privaloma pateikti laimėjimą įrodantį čekį. Jei laimėtojas neturi laimėjimą patvirtinančio Žaidimo taisykles atitinkančio Žaidimo pirkimo dokumento, Žaidimo organizatorius atsitiktinės atrankos būdu atrenka kitą prizo laimėtoją.
	2. Prizus galima atsiimti ne vėliau kaip iki 2022 m. kovo 30 dienos.
	3. Momentinius prizus laimėtojai atsiima ne anksčiau kaip 3 darbo dienos po registracijos ir fiksuoto laimėjimo tinklalapyje, bet ne vėliau kaip iki 2022 m. kovo 30 d. registracijos metu pasirinktoje L‘OCCITANE parduotuvėje, pateikę Žaidimo pirkimo dokumentą. Vietą, kurioje pageidaujama atsiimti momentinį prizą, laimėtojas pasirenka iš karto po registracijos metu svetainėje [www.mondelezpromo.com](http://www.mondelezpromo.com) užfiksuoto laimėjimo. Jei laimėtojas gyvena mieste, kuriame nėra atsiėmimo punkto, momentinis prizas gali būti siunčiamas į pasirinktą ”Omniva“ paštomatą. Tokiu atveju laimėtojas turi nurodyti pasirenkamo paštomato adresą. Prizas į Laimėtojo pasirinktą „Omniva“ paštomatą nesiunčiamas jeigu Laimėtojo pasirinktame mieste yra L‘OCCITANE parduotuvė, kurioje Laimėtojas gali atsiimti prizą.
	4. Laimėtas pagrindinis prizas bus pristatomas laimėtojui į jo nurodytą gyvenamosios vietos ar kitą adresą Lietuvoje. Prieš pristatant prizus laimėtojas privalo atsiųsti geros kokybės (aiškiai matomas čekio numeris, data ir pirktas Žaidimo produktas) pirkimo dokumento kopiją bei nurodyti prizo pristatymo adresą Organizatoriaus nurodytu el. paštu.
	5. Pagrindinio prizo įteikimas laimėtojui įforminamas perdavimo aktu. Su prizų laimėjimu susijusius mokesčius sumoka Organizatorius. Atsiimdamas pagrindinį prizą laimėtojas perdavimo akte turi nurodyti savo asmens kodą. Nenurodžius privalomų duomenų, prizas neįteikiamas. Asmens kodas turi būti nurodytas, kad žaidimo Organizatorius galėtų sumokėti taikomus mokesčius.
	6. Gavę prizą ir pasirašę priėmimo–perdavimo aktą (ar kitaip patvirtinę prizo gavimą), prizų laimėtojai negali reikšti Žaidimo Organizatoriui ar jo įgaliotai šaliai pretenzijų dėl prizo. Prizų kokybės garantijos Organizatorius ir/ar Užsakovas nesuteikia; garantiją suteikia Prizų gamintojas pagal teisės aktuose numatytus reikalavimus.
	7. Prizų pristatymo paslaugų išlaidas padengia Žaidimo Organizatorius. Organizatorius ir Užsakovas neatsako, jei prizai nepristatomi dėl laimėtojų klaidingai, netiksliai nurodyto prizo pristatymo adreso. Prizai pristatomi tik Lietuvos teritorijoje.
	8. Su prizo atsiėmimu susijusios šiose Taisyklėse nenurodytos papildomos išlaidos, pavyzdžiui, prizo savarankiško atsiėmimo ar pakartotinio pristatymo išlaidos nepriėmus kurjerio siuntos, su Organizatoriumi susiderinus kitą prizo perdavimo tvarką – tokio pristatymo išlaidos, telefono pokalbių išlaidos ir bet kokios kitos Taisyklėse nenurodytos išlaidos prizų laimėtojams nepadengiamos ir neatlyginamos. Organizatorius ir Užsakovas neatsako, jeigu prizas neįteikiamas dėl laimėtojo kaltės ar dėl kitų nuo laimėtojo priklausančių priežasčių (pavyzdžiui, laimėtojas nerandamas prizo pristatymo vietoje, kurjeris negali susisiekti su laimėtoju, laimėtojas nurodytu laiku nepasiima prizo, nurodo neteisingą adresą ar bet kokiais kitais atvejais); tokiu atveju Organizatorius neprivalo bandyti įteikti / išsiųsti prizo laimėtojui pakartotinai. Pakartotinai prizas gali būti išsiunčiamas / išduodamas laimėtojui Organizatoriaus pasirinkimu (t. y. Organizatorius turi teisę, bet ne pareigą pakartotinai pristatyti / išduoti prizą laimėtojui) ir tik laimėtojui iš anksto apmokėjus visas pakartotinio ir dėl nepavykusio prizo pristatymo Organizatoriaus patirtas išlaidas. Jeigu prizas neįteikiamas dėl laimėtojo kaltės ar dėl kitų nuo laimėtojo priklausančių priežasčių antrą kartą, prizas laimėtojui neišduodamas. Organizatorius neatsako už kurjerių / trečiųjų šalių teikiamų prizo pristatymo paslaugų kokybę.
	9. Jeigu laimėtojas, atvykęs atsiimti prizo, negali pateikti Žaidimo pirkimo dokumento, arba jei kyla įtarimų dėl jo tikrumo, prizas laimėtojui neatiduodamas ir pretenzijos iš jo nepriimamos.
	10. Laimėti ir neatsiimti prizai lieka Žaidimo organizatoriui.
3. **Kitos sąlygos**
	1. Žaidimo pirkimo dokumentą būtina saugoti iki prizų atsiėmimo.
	2. Registracija [www.mondelezpromo.com](http://www.mondelezpromo.com) yra nemokama. Žaidimų laimėtojai nustatomi atsitiktine tvarka.
	3. Organizatorius turi teisę viešai svetainėje [www.mondelezpromo.com](http://www.mondelezpromo.com) skelbti laimėtojų vardus ir pavardes.
	4. Dalyvaudami Žaidime, dalyviai sutinka laikytis nurodytų taisyklių ir organizatorių sprendimų.
	5. Vieną pirkimo dokumentą galima užregistruoti tik vieną kartą.
	6. Žaidimo organizatoriai pasilieka teisę keisti Žaidimo sąlygas iš anksto informavus apie tai viešai internetinėje svetainėje [www.mondelezpromo.com](http://www.mondelezpromo.com).
	7. Žaidime negali dalyvauti UAB „SANITEX“ ir UAB „Mondelez Baltic“ darbuotojai bei jų šeimų nariai.
	8. Žaidimo organizatoriai neatsako ir pretenzijų nepriima, jei užsiregistruoti nepavyksta dėl registracijos tvarkos nesilaikymo. Organizatorius pasilieka teisę neleisti dalyvauti ar diskvalifikuoti iš Žaidimo Dalyvį, jei yra pagrindas įtarti, kad asmuo pažeidžia įstatymus ar Žaidimo taisykles bei sąlygas.
4. **Skundų nagrinėjimo tvarka**

7.1. Dalyvių skundai dėl Žaidimo taisyklių pažeidimo gali būti pateikti raštu, skundą su juos pagrindžiančiais įrodymais siunčiant UAB „SANITEX “, į. k. 110443493, adresas Raudondvario pl. 131, LT-47501 Kaunas arba el. paštu mondelezloterija@sanitex.eu. Skundai turi būti pateikiami ne vėliau kaip per 7 dienas nuo pažeidimo įvykdymo dienos, tačiau bet kuriuo atveju ne vėliau kaip iki 2022 m. kovo 15 d.

7.2. Organizatorius pagrįstus skundus išnagrinėja ir į juos atsako per 30 darbo dienų laikotarpį, skaičiuojant nuo raštiško skundo gavimo dienos.

1. **Duomenų apsauga**
	1. Žaidimo metu renkamų duomenų valdytojas – žaidimo organizatorius UAB „SANITEX“, registracijos kodas 110443493, Raudondvario pl. 131, Kaunas, el. paštas privacy@sanitex.eu.
	2. UAB „SANITEX“ rinks ir tvarkys šiuos Žaidimo dalyvių asmens duomenis:
		1. Vardas ir pavardė;
		2. Asmens kodas (tik pagrindinį prizą laimėjusio Žaidimo dalyvio);
		3. Telefono numeris;
		4. Paštomato adresas laimėto momentinio prizo pristatymui (jei Žaidimo dalyvis prašo laimėtą Prizą pristatyti į „Omniva“ paštomatą)
	3. Dalyvaudami Žaidime dalyviai patvirtina, kad sutinka su šiomis Taisyklėmis ir kad Žaidimo Organizatorius ir jo paskirti asmenys gali tvarkyti jų duomenis Žaidimo organizavimo ir kitais žemiau nurodytais tikslais.
	4. Žaidimo dalyvis, kuris registracijos formoje tinklapyje [www.mondelezpromo.com](http://www.mondelezpromo.com) nepateiks registracijos formoje nurodytų duomenų, negalės dalyvauti Žaidime.
	5. Žaidimo metu surinkti asmens duomenys valdomi asmens sutikimo pagrindu, kuris išreiškiamas užpildant registracijos formą tinklapyje [www.mondelezpromo.com](http://www.mondelezpromo.com). Žaidimo dalyvis turi teisę bet kuriuo metu kreipdamasis elektroniniu paštu privacy@sanitex.eu atšaukti savo sutikimą rinkti ir tvarkyti savo asmens duomenis, nedarant poveikio jo duomenų rinkimo ir tvarkymo iki sutikimo atšaukimo teisėtumui. Žaidimo dalyviui atšaukus savo sutikimą, Žaidimo dalyvis yra išbraukiamas iš dalyvių sąrašo ir Žaidime nebedalyvauja.
	6. Žaidimo dalyvių duomenys yra naudojami šiais tikslais:
		1. informacijos, susijusios su Žaidimu, teikimui, tvarkymui ir apdorojimui;
		2. Žaidimo vykdymui;
		3. Žaidimo kokybės užtikrinimui;
		4. problemų, susijusių su Žaidimo vykdymu, sprendimui;
		5. prizų Žaidimo laimėtojams pristatymui ir atsiėmimui;
		6. mokesčių už Žaidimo prizų laimėjusį dalyvį sumokėjimui;
		7. kitais teisėtais su Žaidimo vykdymu susijusiais tikslais.
	7. Žaidimo dalyvių duomenys gali būti perduoti trečiosioms šalims tiek, kiek tai yra susiję su Žaidimų vykdymu:
		1. Teisėtiems duomenų tvarkytojams teikiami dalyvių duomenys, reikalingi Žaidimo laimėtojams išrinkti, juos administruoti e.puslapyje, su jais susisiekti bei perduoti prizus;
		2. Siuntų pristatymo tarnyboms teikiami dalyvių duomenys, reikalingi Žaidimo prizų pristatymui;
		3. Valstybinėms institucijoms teikiami dalyvių duomenys, reikalingi taikomų mokesčių sumokėjimui;
		4. kitais teisėtais Lietuvos Respublikos įstatymuose apibrėžtais atvejais ir tvarka.
	8. Dalyvių asmens duomenys saugomi tris mėnesius po Žaidimo pabaigos, išskyrus duomenis, reikalingus taikomų mokesčių už Žaidimo prizą laimėjusį dalyvį sumokėjimui, kurie saugomi 10 metų po Žaidimo pabaigos.
	9. Žaidimo dalyvis turi teisę kreiptis į Žaidimo organizatorių elektroniniu paštu privacy@sanitex.eu ir prašyti, kad Organizatorius leistų susipažinti su surinktais savo asmens duomenimis bei juos ištaisytų, jeigu Organizatoriaus turimi duomenys yra neteisingi ar netikslūs, juos ištrintų arba apribotų duomenų tvarkymą, taip pat perkeltų duomenis. Jeigu įvykdžius dalyvio prašymą yra apsunkinamas tokio asmens dalyvavimas Žaidime, dalyvis yra išbraukiamas iš dalyvių sąrašo ir Žaidime nebedalyvauja.
	10. Žaidimo dalyviai turi šias teises: žinoti (būti informuotas) apie savo asmens duomenų tvarkymą; gauti informaciją, iš kokių šaltinių ir kokie asmens duomenys surinkti, kokiu tikslu jie tvarkomi, kokiems duomenų gavėjams teikiami ir buvo teikti per duomenų tvarkymo laikotarpį; reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant Asmens duomenų apsaugos teisės aktų, bet kuriuo metu atsisakyti dalyvauti Žaidime, kitas Asmens duomenų apsaugos teisės aktuose nurodytas teises. Jeigu Žaidimo dalyvis mano, kad vykdant šį Žaidimą yra pažeidžiamos jo teisės, susijusios su duomenų apsauga, dalyvis turi teisę pateikti skundą priežiūros institucijai: Valstybinei duomenų apsaugos inspekcijai, adresas A. Juozapavičiaus g. 6, 09310 Vilnius, Tel. (8 5) 271 2804, 279 1445, El. paštas ada@ada.lt.